《玉溪归逢外甥李相如汴中》
宋代·晁补之

蛮乡俟天形，畏蠚复惮暑。
梦甥来万里，竹响风动宇。
如今真似梦，相对别恨吐。
平生窘执辔，白面力如虎。
谁令斗指日，江使堕渔罟。
桃僵李为仆，遗佩满江渚。
常忧抱石死，无复脚踏土。
哪知徼时愿，起废遇明主。
旷调已远迹，未用矜杜举。
但忧世议隘，亡弓不亡楚。
吾甥学孔子，况乃父母鲁。
如闻四门闢，未信遡洄沮。
上书闵魃旱，膏以神灵雨。
北海自有人，高丘岂无女。
尔壮观尔能，吾归固吾所。
期甥二儿上，馀子不足数。
何以喻我心，酌此湘吴醑。

作者简介：晁补之（公元1053年—公元1110年），字无咎，号归来子，汉族，济州巨野（今属山东巨野县）人，北宋时期著名文学家。为“苏门四学士”（另有北宋诗人黄庭坚、秦观、张耒）之一。曾任吏部员外郎、礼部郎中。 工书画，能诗词，善属文。与张耒并称“晁张”。其散文语言凝练、流畅，风格近柳宗元。诗学陶渊明。其词格调豪爽，语言清秀晓畅，近苏轼。但其诗词流露出浓厚的消极归隐思想。著有《鸡肋集》、《晁氏琴趣外篇》等。